
PARLAMENTUL ROMÂNIEI
 CAMERA DEPUTAŢILOR          
                                        
                           
	          COMISIA PENTRU
          TINERET ȘI SPORT
	
	         PLx. 209/2023
         Nr.4C-25/58/2023
         București, 25 aprilie 2023


	


AVIZ 

asupra Proiectului de Lege privind aprobarea Ordonanței Guvernului nr.13/2023 pentru modificarea și completarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte, precum și pentru aprobarea plății cotizației anuale ce decurge din calitatea de membru a României la Asociația Europeană a Cardurilor de Tineret (AECT)


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru tineret și sport  a fost sesizată, spre dezbatere și avizare cu Proiectul de Lege privind aprobarea Ordonanţei Guvernului nr.13/2023 pentru modificarea şi completarea Ordonanţei Guvernului nr.41/1994 privind autorizarea plăţii cotizaţiilor la organizaţiile internaţionale interguvernamentale la care România este parte, precum şi pentru aprobarea plăţii cotizaţiei anuale ce decurge din calitatea de membru a României la Asociaţia Europeană a Cardurilor de Tineret (AECT), trimisă cu adresa nr. PLx. 209/2023 din 27 martie 2023, și  înregistrată la  Comisia pentru tineret și sport cu  nr. 4c-25/58 în 28 martie 2023.

Conform dispozițiilor art.75 alin.(1) din Constituția României, republicată și ale art. 92 alin. (9) pct.2 din Regulamentul Camerei Deputaților, republicat, cu modificări și completări, Camera Deputaților este Cameră decizională.

Proiectul de lege are ca obiect de reglementare modificarea și completarea Ordonanței Guvernului nr.41/1994, precum și aprobarea plății cotizației anuale ce decurge din calitatea de membru a României la Asociația Europeană a Cardurilor de Tineret (AECT). Potrivit proiectului, se aprobă plata cotizației în valoare de 3.500 euro la Asociația Europeană a Cardurilor de Tineret (AECT), aferentă anului 2023. Echivalentul în lei al sumelor necesare plății cotizației anuale la Asociația Europeană a Cardurilor de Tineret (AECT) se asigură din bugetul Ministerului Familiei, Tineretului și Egalității de Șanse.


Potrivit prevederilor art.62 din Regulamentul Camerei Deputaților, republicat, cu modificări și completări, membrii Comisiei pentru tineret și sport au dezbătut proiectul de  lege în ședința din 25 aprilie 2023 și au hotărât, cu unanimitate de voturi, să acorde aviz favorabil proiectului de Lege, în forma transmisă Comisiei pentru tineret și sport de către Biroul Permanent.
Membrii comisiei au fost prezenți la ședința comisiei conform listei de prezență.

